
Kasutusloa andmine (Tallinna mnt 41)

1. ASJAOLUD JA MENETLUSE KÄIK
03.05.2021 ehitisregistri keskkonda laekus läbivaatamiseks Tallinna mnt 41 kinnistul asuva kaubandushoone hoone (ehitisregistri kood 118010052), ümberplaneeritud siseruumidele kasutusloa taotlus nr 2111371/10504. Taotlusele on lisatud ehitusprojekt „181220_EP_v03_Tallinnamnt41_2021-04-12“, projekteerija Tito Arhitektid OÜ, ning ehitusdokumentatsioon: kaetud tööde aktid, ehituspäevikud, kasutus- ja hooldusjuhendid, elektripaigaldise kasutuselevõtule eelnev audit (Joala Elekter OÜ, protokolli nr JE-21-00044, 06.04.2021.a), gaasikontrolli akt, ehitusjärgsed kontrollmõõdistused.

Ehitusprojektiga oli ettenähtud Narva linnas, aadressil Tallinna mnt 41 olemasoleva Astri kaubandushoone (ehr kood 118010052) kolmandal korrusel asuva kaubanduspinna siseruumide kohvikuks ümberplaneerimist. Ümberplaneeritava ruumi kasutusotstarbeks 12132 kohvik, baar või söökla. Kaubandushoone välisilme ei ole muutunud.

Teostatud ehitustööd täies mahus vastavad 15.04.2021 antud ehitusloale nr 2112271/11806 ja ehitusloa menetluse raames kooskõlastatud ehitusprojektile.

[bookmark: _GoBack]03.05.2021  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2112371/08290, menetluse nr 257680 ning eelnõu suunatud kooskõlastamiseks Päästeameti Ida päästekeskusele ja Narva Linnavalitsuse Arhitektuuri- ja Linnaplaneerimise Ameti järelevalve osakonna spetsialistile.

Kaubandushoone omaniku esindaja, ehitusettevõtja, omanikujärelevalve, vastutavad spetsialistid  hindasid Tallinna mnt 41 kaubandushoone siseruumide osaline ümberplaneerimine nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad. Ehitusettevõtja, omanikujärelevalve ja hoone omanik on allkirjastanud vastuvõtmise akti.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks. 07.06.2021 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas taotleja poolt taas esitatud ning 21.06.2021 kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Tallinna mnt 41 kaubandushoone osaliselt ümberplaneeritud kohvikuks siseruumidele kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada Tallinna mnt 41 kaubandushoones osaliselt ümberplaneeritud kohvikuks siseruumidele kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

